Eluruumi üürileping

(asukoht), __.__.20__. a.

______________________________, isikukood _________________________, elukoht __________________________________________________, edaspidi nimetatud Üürileandja,

ja 

______________________________, isikukood _______________________, ajutine asukoht _____________________________________________________, edaspidi nimetatud Üürnik, 

Üürileandja ja Üürnik, edaspidi eraldi nimetatud ka Pool või ühiselt Pooled, sõlmisid käesoleva eluruumi üürilepingu (edaspidi nimetatud Leping) alljärgnevas:

I.	Üldsätted

1.1.	Pooled juhinduvad omavaheliste suhete reguleerimisel Eesti Vabariigi õigusaktidest ning käesolevast Lepingust ja selle lisadest.

1.2.	Lepinguga Üürileandja annab ja Üürnik võtab tasu eest kasutamiseks Lepingu objekti Lepingus toodud tingimustel ja tähtajaks. Lepingu eesmärgiks on Pooltevaheliste suhete reguleerimine Lepingu objekti kasutamisel ja valdamisel Lepingu kehtivuse ajal.

1.3.	Üürileandja avaldab ja kinnitab, et tal on õigus sõlmida käesolev Leping vastavalt allpool toodud tingimustele ning ühelgi kolmandal isikul ei ole Lepingu objekti suhtes valdus-, kasutus- ega käsutusõigust ning seaduslikku alust selliste õiguste taotlemiseks.

1.4.	Üürnik tagab Lepingu tähtaja kestel Lepingu objekti säilimise, sihipärase kasutamise, hooldamise ja tagastamise vastavalt Lepingule.

1.5.	Lepingu dokumendid koosnevad käesolevast Lepingust, Lepingu lisadest ning Lepingu muudatustest ja kokkulepetest, milles lepitakse kokku pärast käesolevale Lepingule allakirjutamist ning mis vormistatakse Lepingu lisadena ja allkirjastatakse Poolte poolt.

II.	Lepingu objekt, lepingu objekti üleandmine ja lepingu tähtaeg

2.1	Lepingu objektiks on ___________________________________ asuv __________________________(korter, maja, osa korterist, osa majast) (edaspidi nimetatud ka Eluruum) üldpindalaga ________ m².

2.2	Koos Eluruumiga annab Üürileandja Üürniku kasutusse Eluruumis üleandmise-vastuvõtmise ajal olemasolevad kodumasinad, seadmed, mööbli ja muu sisustuse (edaspidi nimetatud ka Sisustus).

2.3	Pooled avaldavad ja kinnitavad, et Eluruumi üleandmine-vastuvõtmine toimub hiljemalt ___.___.20___. Eluruumi üleandmisena käsitletakse Üürnikule Eluruumi ___ võtme üleandmist ning Eluruumi faktilise valdamise ja kasutamise võimaldamist. Üks komplekt võtmeid jääb Üürileandjale.

2.4	Eluruumi Üürniku kasutusse andmise kohta koostavad Pooled üleandmise-vastuvõtmise akti (Lisa nr 1), milles fikseeritakse Eluruumi ja Sisustuse seisundi üldkirjeldus ja koosseis, elektriarvesti algnäit ning Poolte soovil ka muud Eluruumiga seonduvad asjaolud. Üürileandja või Üürniku soovil lisatakse aktile ka Eluruumi ja Sisustuse fotod. Loetakse, et Eluruumi tehniline seisund, mis on eelnimetatud aktis fikseeritud, on Poolte poolt aktsepteeritud ja Üürnikul ei ole selle suhtes pretensioone.

2.5	Pooled avaldavad ja kinnitavad, et Lepingu objektiks olevad ruumid ja Sisustus on Üürnikule antud üle seisukorras, mis võimaldab nende sihtotstarbelist kasutamist (korras ja funktsioneerivad veevärk, küttesüsteem ning elektrisüsteemid). Üürnikul puuduvad mistahes pretensioonid Üürileandja suhtes seoses Eluruumi ja selle Sisustusega.

2.6	Üürnikul on õigus kasutada Lepingu objekti eluruumina. Üürnikul on õigus Üürileandja nõusolekuta Eluruumis majutada üksnes abikaasat või faktilist elukaaslast ning alanejaid ja ülenejaid sugulasi ning hõimlasi. Lepingu sõlmimisel kolivad sisse:
________________________________________________________________________

2.7	Leping jõustub Lepingu allakirjutamise hetkest mõlema Poole poolt ja kehtib kuni ___.____.20___. 

III.	Üür, kõrvalkulud, tagatisraha ja maksetingimused

3.1	Üürnik kohustub tasuma Üürileandjale Eluruumi ja Sisustuse kasutamise eest igakuiselt üüri summas ___________________ eurot (edaspidi Üür). 

3.2	Üürileandjal on õigus suurendada Üüri ühepoolselt üks kord aastas, kuid mitte enne ühe aasta möödumist Lepingu jõustumisest ning mitte rohkem kui 5 % eelmisel perioodil kehtinud Üürist. Üüri suurendamisest teavitab Üürileandja Üürnikku kirjalikult ette vähemalt 3 kuud. 

3.3	Lisaks Üürile on Üürnik kohustatud tasuma kõik Eluruumi kasutamisega seotud kõrvalkulud, milleks on tasu elektrienergia, elamu üldelektrienergia, vee- ja kanalisatsiooni, kütte, prügiveo ning muude kommunaalteenuste eest, samuti igakuised haldus-, hooldus-, avarii- ja remondimaksed elamu haldajale, gaasi ning tasu kaabeltelevisiooni-, telefoni- ja internetiteenuse kasutamise eest (edaspidi nimetatud Kõrvalkulud). Kõrvalkulude suurus määratakse igakuiselt lähtudes arvestite näitudest ja teenusepakkujate poolt esitatud arvetest. 

3.4	Teenuste eest, mille osutamine või vahendamine ei ole Üürileandja kohustus, tasub Üürnik otse teenusepakkujale. Üürnik kohustub nimetatud teenuste osutamiseks sõlmitud lepingud lõpetama Üürilepingu lõppemise päevast ning hüvitama Üürileandjale kõik kulud ja tekkinud kahju, mida viimane kannab seoses Üürniku poolt sõlmitud lepingutega või tellitud teenustega Üürilepingu kehtivuse ajal või peale Üürilepingu lõpetamist.

3.5	Juhul, kui Lepingu kehtivuse ajal lisandub Eluruumi kasutamisega seotud kõrvalkulu, mida pole nimetatud Lepingu punktis 3.3, tasub Üürnik selle eest vastavalt Lepingus sätestatud korrale juhul, kui Pooled ei lepi kokku teisiti. 

3.6	Üürnik kohustub Üürileandjale teatama kirjalikul teel kokkulepitud kohta (nt postkast) iga kalendrikuu ___. kuupäeval veemõõtjate sooja ja külma vee näidu ja gaasimõõtja näidu. Gaasimõõtja näitu ei teavitata, kui Eluruumis gaasi ei kasutata. Üürileandja kohustub Üürnikku informeerima Kõrvalkulude suurusest esimesel võimalusel peale vastavate arvete saamist ning esitama Üürnikule koopiad vastavatest arvetest.

3.7	Üürnik tasub Üüri ja Kõrvalkulude eest hiljemalt jooksva kuu ____________________ kuupäevaks Üürileandja arvelduskontole nr EE_________________________ või sularahas vahetult Üürileandjale või Üürileandja poolt määratud esindajale. Sularahas maksmise kinnituseks tehakse igakordselt märge Lepingu mõlema eksemplari Lisasse nr 2, mida kinnitatakse mõlema Poole allkirjadega.

3.8	Üüri ja Kõrvalkulude arvestamine algab Eluruumi Üürnikule üleandmise päevast vastavalt Lepingu punktile 2.3 Esimese kuu eest Üüri maksmine toimub hiljemalt ___ kalendripäeva jooksul alates Lepingu allkirjastamisest.

3.9	Lepingujärgsed maksed loetakse tasutuks maksete laekumise hetkest Üürileandja arvelduskontole või sularahamaksete korral Lepingujärgsete maksete tasumise fikseerimise hetkest Lepingu Lisas nr 2.

3.10	Üürnik maksab ___ kalendripäeva jooksul alates Lepingu allkirjastamisest Üürileandjale Lepingust tulenevate nõuete tagamiseks tagatisraha ühe kuu Üürile vastavas summas (edaspidi nimetatud Tagatisraha).

3.11	Juhul, kui Üürnikul on Lepingu lõppedes Üürileandja ees Lepingust tulenevaid võlgnevusi või kui Üürnik on kahjustanud Eluruumi või selle Sisustust ulatuses, mis ei ole käsitletav Eluruumi/Sisustuse hariliku kulumisena, on Üürileandjal õigus teostada Tagatisraha arvel tasaarvestusi Üürniku poolt võlgnetavate summade või Eluruumi või selle Sisustuse seisukorra taastamiseks või Sisustuse asendamiseks kuluvate summade ulatuses. Juhul, kui Üürileandjal puuduvad Lepingu lõppedes nõuded Üürniku vastu, tagastab Üürileandja Tagatisraha Üürnikule _____ päeva jooksul alates Lepingu lõppemisest. Üürnik võib nõuda Tagatisraha tagastamist, kui Üürileandja ei ole kahe kuu jooksul pärast Lepingu lõppemist teatanud oma nõudest Üürniku vastu.

IV.	 Poolte õigused ja kohustused

4.1	Üürileandjal ja tema esindaja(te)l on õigus kontrollida Eluruumi ja Sisustuse sihipärast kasutamist. Kui Üürnik ust ei ava, on Üürileandjal ja tema esindaja(te)l õigus siseneda Eluruumi oma võtmete abil. Avarii või avariiohu korral on Üürileandjal õigus siseneda ohu avastamiseks või kõrvaldamiseks Eluruumi etteteatamata.

4.2	Üürileandja kohustub:

4.2.1	võimaldama Üürnikul kasutada Eluruumi ja Sisustust vastavalt Lepingule; 
4.2.2	kindlustama Üürnikku Eluruumi kasutamiseks vajalike kommunaal- ja muude teenustega juhul, kui Üürnik ei ole vastavate teenuste ostmiseks sõlminud lepinguid otse teenuseosutajatega ning tasuma õigeaegselt ja täies ulatuses vastavatele teenusepakkujatele Kõrvalkulude eest juhul, kui seda ei tee vahetult Üürnik, tagamaks Üürnikule vastavate teenuste kättesaadavuse. Üürileandja ei vastuta käesolevas punktis nimetatud kohustuste mittetäitmise eest, kui Üürniku kommunaal- ja muude teenustega varustamise katkemine või ebapiisav varustamine oli tingitud Üürileandjast mittesõltuvatel põhjustel või Üürniku suutmatusest täita nõuetekohaselt käesoleva Lepingu tingimusi;
4.2.3	teatama Üürnikule koheselt talle teadaolevatest elektri-, side- ja kommunikatsiooniriketest ning tegema kõik temale võimaliku rikete ärahoidmiseks või kõrvaldamiseks;
4.2.4	teatama Üürnikule Eluruumi võõrandamisest;
4.2.5	teatama õigeaegselt Üürnikule oma pangaasutuse või selles asuva arvelduskonto rekvisiitide muutumisest.
4.3	Üürnikul on Üürileandja kirjalikul nõusolekul õigus pidada eluruumis lemmiklooma, kui sellega ei häirita naabreid (haukumine, trepikoja või hoovi reostamine jmt) ja see ei halvenda Eluruumi ja Sisustuse seisundit.

4.4	Üürnik kohustub:

4.4.1	kasutama Eluruumi ja selle Sisustust hoolikalt, heaperemehelikult, vastavuses Lepingus fikseeritud sihtotstarbega;
4.4.2	hoidma Eluruumis puhtust ja korda ning mitte rikkuma Eluruumi, selle Sisustust, Eluruumi olulisi osasid, päraldisi ja kommunikatsioone; 
4.4.3	tegema Eluruumis või Sisustuse osas parendusi või muudatusi üksnes Üürileandja eelneval nõusolekul;
4.4.4	hüvitama Üürileandjale Eluruumi või Sisustuse hävimisest, kaotsiminekust või kahjustumisest tuleneva kahju. Üürnik ei vastuta Eluruumi või Sisustuse hariliku kulumise, halvenemise ja muutuste eest, mis kaasnevad nende Lepingujärgse kasutamisega;
4.4.5	omal kulul kõrvaldama Eluruumis või Sisustuses ilmneva puuduse, mida saab kõrvaldada harilikuks säilitamiseks vajalike väikesemahuliste hooldustöödega või remondiga;
4.4.6	tegema omal kulul Eluruumile kapitaalremonti, ümberehitusi ja parendusi ning asendama Eluruumi Sisustuse, kui vastav vajadus tekkis Üürniku või kolmandate isikute süü läbi, järgides selleks kõiki õigusaktidest tulenevaid nõudeid, sealhulgas saades vajadusel eelneva korteriühistu kooskõlastuse ja/või ehitusloa. Kui remondi käigus toimub Eluruumi sisekujunduse ja muude omaduste muutmine, on vajalik Üürileandja eelnev kooskõlastus;
4.4.7	tasuma kooskõlas Lepinguga igakuiselt Üüri ja Kõrvalkulusid;
4.4.8	mitte andma Eluruumi kolmandate isikute kasutusse ilma Üürileandja eelneva nõusolekuta;
4.4.9	arvestama naabrite ja teiste elamus elavate inimeste huvidega;
4.4.10	teatama viivitamatult Üürileandjale Lepingu objektil toimunud igast avariist, tulekahjust või Sisustuse puudusest või rikkest jms., võttes koheselt tarvitusele võimalikud abinõud tekkinud olukorra võimalike tagajärgede vähendamiseks;
4.4.11	täitma Eluruumis kui ka hoones kehtestatud heakorra- ja tuleohutuse nõudeid, sh mitte rikkuma avalikku korda; 
4.4.12	mitte suitsetama Eluruumis ega trepikojas;
4.4.13	võtmete kaotamise või nende varguse korral sellest koheselt informeerima Üürileandjat, esimesel võimalusel vahetama omal kulul lukud ning tegema kõik selleks, et vältida kolmandate isikute poolt loata sisenemist Eluruumi ning andma Üürileandjale omal kulul vähemalt ühe komplekti uusi võtmeid;
4.4.14	mitte kasutama seadmeid ja tehnoloogiat, mis tekitavad üldkehtivatest normidest suuremat vibratsiooni ja müra, raadio- ja TV häireid, ümbrust ja keskkonda kahjustavat tolmu, gaase, kiirgust, vahelagede ülekoormust, vee-, ventilatsiooni- ja kanalisatsioonivõrgu kahjustusi, elektrivõrgu ülekoormust;
4.4.15	Lepingu viimasel kehtivuspäeval vabastama Eluruumi oma asjadest ning andma Eluruumi (sh Sisustuse) otsese valduse üle Üürileandjale seisundis, mis vastab Lepingujärgsele kasutamisele, arvestades harilikku kulumist.
4.4.16	hüvitama omal kulul Üürileandjale ja kolmandatele isikutele kõik Eluruumist lähtuvad ja kolmandatele isikutele tekkivad lepinguvälised kahjud, sealhulgas kõik veeavariidest ja/või tulekahjudest tekkivad kahjud.

V.	Poolte vastutus

5.1.	Lepingujärgsete maksete tasumisega viivitamisel on Poolel õigus nõuda viivitavalt Poolelt viiviste tasumist arvestusega 0,2 % tasumata summalt iga viivitatud kalendripäeva eest.

5.2.	Lepingust tulenevate võlgnevuste tasumisel loetakse tasutud summade arvelt esmajärjekorras tasutuks viivised ja võimalikud kahju hüvitamise nõuded ning alles seejärel põhivõlgnevus.

5.3.	Üürileandjal on Lepingust tulenevate nõuete tagamiseks pandiõigus Eluruumis asuvatele ja Eluruumi üürimisel selle sisustusse või kasutamise juurde kuuluvatele vallasasjadele ka siis, kui need ei ole Üürileandja valduses. Pandiga on tagatud jooksva ja sellele eelneva aasta Üüri nõuded, samuti hüvitisnõuded. Kui Üürnik tahab ära kolida või Lepingu objektil leiduvaid asju ära viia, võib Üürileandja asju kinni pidada ulatuses, mis on vajalik tema nõuete täitmise tagamiseks. Üürileandja võib oma pandiõiguse teostamiseks kasutada omaabi. Üürileandja pandiõigus annab asjaõigusena Üürileandjale kõigi isikute suhtes kehtiva valdusõiguse.

5.4.	Üürileandja loata tehtud parendused, mida pole võimalik Eluruumi kahjustamata eraldada, lähevad Lepingu lõppemisel või ennetähtaegsel lõpetamisel tasuta üle Üürileandjale.

5.5.	Kui Üürnik viivitab Eluruumi üleandmisega Üürileandjale üle ettenähtud tähtaja, kohustub ta tasuma Üüri ja Kõrvalkulusid aja eest, mil Eluruum on tema valduses, samuti hüvitama Üürileandjale viivitusega tekitatud kahju.

VI.	Lepingu muutmine ja lõppemine

6.1	Lepingu tingimusi võib muuta üksnes Poolte kirjaliku kokkuleppe alusel, välja arvatud Lepingus sätestatud juhtudel või juhul, kui Lepingu tingimuste muutus tuleneb õigusaktidest. 

6.2	Eesti seadusandluse või muude õigusaktide muutmisest tulenev vastuolu mõne Lepingu sättega ei mõjuta ülejäänud Lepingu kehtivust. Lepingupooled kohustuvad vastastikusel kokkuleppel asendama kehtetu sätte uue seadusliku sättega.

6.3	Leping lõppeb Lepingu punktis 2.7 sätestatud tähtaja möödumisel, Lepingu lõpetamisel Poolte kokkuleppel või Lepingu ülesütlemisel Üürniku või Üürileandja poolt.

6.4	Mõlemal Poolel on õigus Leping ennetähtaegselt sõltumata põhjusest üles öelda, teavitades teist Poolt Lepingu lõpetamise soovis kirjalikult vähemalt ___ kuud ette.

6.5	Üürileandja võib Lepingu erakorraliselt üles öelda ning nõuda Lepingu objekti viivitamatut tagastamist, kui selleks on mõjuv põhjus. Mõjuva põhjusega on tegemist, kui kõiki asjaolusid arvesse võttes ja mõlema Poole huvisid kaaludes ei või oodata, et Üürileandja jätkaks Lepingu täitmist kuni Lepingu tähtaja möödumiseni. Muuhulgas on mõjuvaks põhjuseks alljärgnevad põhjused:

6.5.1	Üürnik viivitab Üüri ja/või Kõrvalkulude tasumisega üle ___ päeva; 
6.5.2	Üürnik on korduvalt, s.o. vähemalt _____ korral kalendriaasta jooksul hilinenud Üüri ja/või Kõrvalkulude tasumisega üle _____ päeva;
6.5.3	Üürnik annab üüritud vara allüürile või mõnel muul alusel mistahes kolmanda isiku kasutusse ilma Üürileandja kirjaliku nõusolekuta;
6.5.4	Üürnik rikub korduvalt või olulisel määral või tahtlikult Lepinguga võetud kohustusi.

6.6	Üürnik võib Lepingu rikkumise asjaolude ilmnemisel Lepingu üles öelda ning tagastada Lepingu objekti viivitamatult Üürileandjale, kui ilmnevad asjaolud, mis teevad Üürnikust mittesõltuvatel asjaoludel võimatuks Lepingu objekti sihipärase kasutuse ning Üürileandja ei kõrvalda või ei ole suuteline kõrvaldama selliseid asjaolusid ________ päeva jooksul peale vastavasisulise hoiatuse saamist.

VII.	eluruumi tagastamine lepingu lõppemisel

7.1.	Eluruumi tagastamisel Üürileandjale annab Üürnik üle kõik Eluruumi võtmed (sh koopiad võtmetest) ja Pooled täidavad ja allkirjastavad Eluruumi ja Sisustuse vastuvõtmise akti (lisaks nr 1 olev akt) Eluruumi ja Sisustuse tagastamise kohta, mille allakirjutamine toimub hiljemalt Lepingu lõppemisele või ennetähtaegsele lõpetamisele järgneval päeval. Eluruumi ja Sisustuse tagastamise aktis fikseeritud ning Üürniku käitumise tagajärjel tekkinud Eluruumi ja Sisustuse normaalset kulumit ületavad puudujäägid kohustub Üürnik kõrvaldama omal kulul või hüvitama Üürileandjale vajalike remondi ja korrastustööde maksumuse.

7.2.	Kui üks Pooltest ei ilmu Eluruumi ja Sisustuse tagastamise akti allakirjutamisele Lepingu punktis 7.1. märgitud tähtajal, loetakse Eluruumi ja Sisustuse tagastamine toimunuks teise Poole esindaja poolt koostatud aktiga, millel on kahe tunnistaja allkirjad.

VIII.	Vaidluste lahendamine

8.1.	Kõik Lepingu täitmisest, muutmisest, lõpetamisest või vastutuse kohaldamisest tulenevad vaidlusküsimused lahendatakse Pooltevaheliste läbirääkimiste teel.

8.2.	Lepinguga seotud vaidlused, mida ei ole võimalik lahendada läbirääkimiste teel, kuuluvad lahendamisele Eesti Vabariigi seadustes sätestatud korras vastavalt Üürileandja elukohale/asukohale.

IX.	VÄÄRAMATU JÕUD

9.1.	Kumbki Pool ei vastuta teise Poole ees viivituste ja muude käesolevas Lepingus sätestatud kohustuste täitmata jätmise tõttu juhul, kui viivitus või kohustuste täitmata jätmine oli tingitud Vääramatust jõust ning selle viivituse või mittetäitmise ajaks peatub kõigi käesolevas Lepingus sätestatud tähtaegade kulgemine.

9.2.	Vääramatu jõuna käsitlevad Pooled ettenägematuid sündmusi ja olukordi, mis ei ole Poole poolt, kelle kohustuse täitmist need mõjutavad, mõistlikkuse piires kontrollitavad ning mis takistavad või muudavad võimatuks käesolevas Lepingus sätestatud kohustuste nõuetekohase täitmise.

9.3.	Vääramatu jõu juhtumi korral, mis mõjutab käesoleva Lepingu täitmist, peab Pool, kelle kohustuste täitmist juhtum mõjutab, teatama sellest viivitamatult teisele Poolele, täpsustades sündmuse iseloomu, sündmuse mõju Poole kohustuste täitmisele ja sündmuse eeldatavat kestust. Pool, kelle kohustuste täitmist sündmus mõjutab teatab teisele Poolele viivitamatult Vääramatu jõu juhtumi lõppemisest.

X.	Teated 

10.1.	Pool kohustub teist poolt informeerima (käsipostiga, kullerteenistusega, tähitud postiga, e-postiga või sotsiaalmeedia kaudu jms) kõikidest olulistest asjaoludest, mis võivad mõjutada või takistada Lepingus sätestatud kohustuste täitmist või õiguste realiseerimist.

XI.	Lõppsätted ja lepingu lisad

11.1.	Lepingu lisad ja poolte kirjalikud kokkulepped on Lepingu lahutamatuteks osadeks.

11.2.	Lepingu allakirjutamisega muutuvad kehtetuks kõik varem Poolte vahel Eluruumi suhtes sõlmitud suulised ja kirjalikud kokkulepped.

11.3.	Leping allkirjastatakse 2 (kahes) juriidiliselt võrdväärses eksemplaris, millest kumbki Pool saab ühe eksemplari.

11.4.	Lepingul on alljärgnevad lisad:

11.4.1.	Lisa nr. 1 – Eluruumi ja Sisustuse üleandmise akt;
11.4.2.	Lisa nr. 2 – Sularahas Üüri ja Kõrvalkulude eest tasumise akt.

XII.	Poolte kontaktandmed ja allkirjad 

12.1.	Poolte rekvisiidid:

	Üürileandja:	Üürnik:	
Nimi:			
Aadress/asukoht:			
Kontakt:			

12.2.	Poolte allkirjad:

Üürileandja:	Üürnik	

_________________________________
	
_________________________________

LISA 1 ___.___.20____. a. sõlmitud eluruumi üürilepingu juurde.

Eluruumi ja Sisustuse üleandmise akt.

1.	Arvestite näidud:

Gaas:			
Vesi:	Elekter:	
külm		päevane		
soe		öine		

2.	Eluruumi ja Sisustuse seisukord: 

Ruumi ja eseme nimetus	Seisukord	Puudused, märkused ja kirjeldus	

			

		

		

	

		

	

			

			

3.	Üürnik kinnitab käesoleva akti allakirjutamisega, et ta on hoolikalt Eluruumi ja Sisustuse seisukorra üle vaadanud ja kinnitab, et Eluruum ja Sisustus on lepingujärgseks kasutamiseks sobivas seisundis. 
4.	Märkused: 

____________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________
____________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________
____________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________

Üürileandja: ______________________   Üürnik: ___________________________

LISA 2 ___.___.20____. a. sõlmitud eluruumi üürilepingu juurde.

Sularahas Üüri ja Kõrvalkulude eest tasumise akt.

Tasumise tähtaeg (kuu)	Üüri summa	Kõrvalkulu summa	Üürileandja allkiri	Üürniku allkiri	

					

					

					

					

Üürileandja:                                                                     Üürnik: